
แบบจำลองโดมปะการังเทียมรูปทรง Hyperbolic Paraboloid และโครงสร้าง Gyroid ที่มี ทรงกลมภายใน เพื่อชะลอคลื่นและฟื้นฟูระบบนิเวศทางทะเล

บทคัดย่อ



คลื่นเป็นปัจจัยสำคัญที่เร่งการกัดเซาะชายฝั่งร่วมกับลม ปริมาณตะกอนริมชายฝั่ง และระดับน้ำทะเล ที่สูงขึ้น ปัจจัยเหล่านี้ส่งผลกระทบต่อระบบนิเวศชายฝั่ง ดังนั้นคณะผู้จัดทำจึงประยุกต์แนวคิดคณิตศาสตร์เชิง พารามิเตอร์ในการออกแบบโดมปะการังเทียมที่สามารถควบคุมรูปทรง ความหนา และความพรุนผ่านตัวแปร สำคัญ โครงสร้างที่ใช้ประกอบด้วย Hyperbolic Paraboloid ซึ่งมีความแข็งแรง กระจายน้ำหนักดี และช่วย เบี่ยงทิศทางรวมถึงกระจายแรงปะทะของคลื่นแทนด้วยการหมุนพิกัดรอบแกนได้สมการ  ส่วนโครงสร้าง Gyroid ซึ่งมีความแข็งแรงเชิงโครงสร้าง รูปแบบสมมาตร และความพรุนเหมาะสมต่อการ ไหลเวียนของน้ำและการอยู่อาศัยของสิ่งมีชีวิต แทนด้วยสมการ  แบบจำลองโดมทั้งสองชนิดพัฒนาจากสมการเชิงพารามิเตอร์ของ Hyperbolic Paraboloid และ Gyroid ที่มีทรงกลมภายใน จากนั้นจึงทดสอบประสิทธิภาพการชะลอคลื่นด้วยโปรแกรม SolidWorks และแบบจำลอง สภาวะทางทะเล โดยทดลองในระดับความสูงของน้ำและระยะห่างจากเครื่องกำเนิดคลื่นที่แตกต่างกัน จากการ ทดสอบพบว่าโครงสร้าง Gyroid มีประสิทธิภาพในการลดความเร็วของคลื่นที่ความสูงต่ำได้ดีกว่า โครงสร้าง Hyperbolic Paraboloid โดยลดลงเฉลี่ยร้อยละ 82–94 เมื่อระดับน้ำสูงขึ้น Gyroid ยังคงความสามารถในการ ลดความเร็วคลื่นได้ดี ในขณะที่ Hyperbolic Paraboloid มีประสิทธิภาพสูงขึ้นอย่างเห็นได้ชัด อย่างไรก็ตาม ในระยะมากกว่า 100 cm ทั้งสองโครงสร้างสามารถลดพลังงานคลื่นได้ร้อยละ 100 ซึ่งชี้ให้เห็นว่า Hyperbolic Paraboloid เหมาะสำหรับการเบี่ยงทิศทางคลื่นในระยะไกล ส่วน Gyroid เหมาะสำหรับการลดแรงกระแทก และพลังงานคลื่นในระยะประชิดก่อนถึงชายฝั่ง

คำสำคัญ : โดมปะการังเทียม Hyperbolic Paraboloid Gyroid

